Şcolile din Cipru au primit vineri prin e-mail mesaje de ameninţare cu bombă, determinând o operaţiune majoră de evacuare a elevilor, relatează dpa și Agerpres.
Mesajele, care au fost publicate ulterior şi în presa din insulă, conţineau şi alte ameninţări ca "vă vom tăia capul" şi "vă vom îneca în propriul vostru sânge", despre care poliţia a afirmat că sugerează un caracter islamist.
Acesta a menţionat că deocamdată nu au fost găsite dispozitive explozive.
Mesajele de ameninţare făceau referire la legea islamică sharia, autorul lor afirmând că aceasta cere pedepsirea tuturor necredincioşilor.
Poliţia a mai spus că mesajele au fost scrise într-o greacă precară şi par să fi fost traduse online.
Autorităţile din sfera securităţii încearcă să stabilească de unde provin e-mailurile.
Nu este clar de ce ar fi brusc expus Ciprul ameninţărilor islamiste. Micul stat insular membru al UE găzduieşte numeroşi cetăţeni israelieni, dar şi mulţi refugiaţi din Orientul Mijlociu, iar Nicosia menţine relaţii bune atât cu Israelul cât şi cu lumea arabă. De asemenea, la cererea guvernului cipriot, au fost livrate în mod repetat în ultimele luni, pe cale maritimă, ajutoare pentru populaţia din Fâşia Gaza.